               EURÓPAI BIZOTTSÁG
            Brüsszel, 2016.6.28.
            COM(2016) 426 final
            2016/0196(NLE)
            Javaslat
            A TANÁCS HATÁROZATA
            az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő aláírásáról és ideiglenes alkalmazásáról

               INDOKOLÁS

               1.A JAVASLAT HÁTTERE

               Az olívaolajról és az étkezési olajbogyóról szóló 2005. évi nemzetközi megállapodás
                  1
               , melynek hatálya 2014. december 31-én járt le, 2015. december 31-ig meghosszabbításra került. 47. cikkének (3) bekezdése értelmében ez a meglévő megállapodás a lejárati idején túl hatályban marad, amíg egy új megállapodás hatályba nem lép, feltéve, hogy a meghosszabbítás ideje nem haladja meg a 12 hónapot. A meglévő megállapodás tehát legkésőbb 2016. december 31-én hatályát veszti.

               A Tanács 2013. november 19-én felhatalmazta a Bizottságot arra, hogy az Unió nevében kezdje meg az olívaolajról és az étkezési olajbogyóról szóló új nemzetközi megállapodás megkötésére irányuló tárgyalásokat.

               Az olívaolajról és étkezési olajbogyóról szóló 2005. évi nemzetközi megállapodás helyébe lépő megállapodásról folytatott tárgyalások alkalmából a genfi Nemzetek Palotájában 2015. október 5–9. között lebonyolított ENSZ-konferencia keretében az ENSZ Kereskedelmi és Fejlesztési Konferencia (UNCTAD) 24 tagállamának, valamint két kormányközi szervezetnek a képviselői megállapodtak az új megállapodás szövegéről.

               A megállapodás közösen elfogadott szövege, melynek kidolgozása során kikérték a Tanács alapanyag-munkacsoportjának (PROBA) véleményét, megfelel a Tanács által elfogadott tárgyalási irányelveknek.

                  Az új megállapodás 2016. december 31-ig bezárólag áll nyitva az aláírásra az ENSZ New York-i székházában. A megállapodás 2017. január 1-jén lép hatályba abban az esetben, ha legalább öt szerződő fél, amelyek együttesen a részvételi részesedéseknek legalább 80 %-ával rendelkeznek, véglegesen aláírták e megállapodást, illetőleg megerősítették, elfogadták, vagy jóváhagyták azt, vagy csatlakoztak hozzá. Amennyiben az új megállapodás 2017. január 1-jéig nem lép teljes körűen hatályba, a 31. cikkének (2) és (3) bekezdésében előírt feltételek mellett lehetőség van az ideiglenes alkalmazására.

               2.JOGALAP, SZUBSZIDIARITÁS ÉS ARÁNYOSSÁG

               A fentiek alapján a Bizottság a következőket javasolja:

               Az EUMSZ 207. cikke (4) bekezdésének és 218. cikke (5) bekezdésének megfelelően a Tanács hatalmazza fel a Bizottságot arra, hogy az Unió nevében aláírja a megállapodást, feltételezve annak egy későbbi időpontban való megkötését.

               3.KÖLTSÉGVETÉSI VONZATOK

               Az új megállapodás létrejötte esetén az Európai Uniónak hozzá kell járulnia a Nemzetközi Olívatanács költségvetéséhez. Ez a hozzájárulás az Unió költségvetésében a 05 06 01. jogcímcsoport (Nemzetközi mezőgazdasági megállapodások) alatt szerepel.

               2016/0196 (NLE)

               Javaslat

               A TANÁCS HATÁROZATA

               az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő aláírásáról és ideiglenes alkalmazásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (5) bekezdésével,

               tekintettel az Európai Bizottság javaslatára,

               mivel:

               (1)A Tanács 2013. november 19-én felhatalmazta a Bizottságot arra, hogy az Unió nevében kezdje meg az olívaolajról és az étkezési olajbogyóról szóló új nemzetközi megállapodás megkötésére irányuló tárgyalásokat
                  2
               .

               (2)Az olívaolajról és étkezési olajbogyóról szóló 2005. évi nemzetközi megállapodás helyébe lépő megállapodásról folytatott tárgyalások alkalmából összehívott ENSZ-konferencia keretében az ENSZ Kereskedelmi és Fejlesztési Konferencia (UNCTAD) 24 tagállamának, valamint két kormányközi szervezetnek a képviselői 2015. október 9-én elfogadták az olívaolajról és étkezési olajbogyóról szóló új megállapodás szövegét.

               (3)Az olívaolajról és étkezési olajbogyóról szóló 2005. évi nemzetközi megállapodás
                  3
               , melynek eredeti hatálya 2014. december 31-én lejárt, 2015. december 31-ig meghosszabbításra került, és 47. cikke (3) bekezdésének megfelelően addig marad hatályban, amíg az új megállapodás hatályba nem lép, feltéve, hogy a meghosszabbítás ideje nem haladja meg a 12 hónapot. Az új megállapodás 2016. december 31-ig bezárólag áll nyitva az aláírásra az ENSZ New York-i székházában.

               (4)A megállapodás 31. cikkének (1) bekezdése megállapítja a szöveg 2017. január 1-jével történő hatálybalépésének feltételeit. A 31. cikk (2) és (3) bekezdése rendelkezik a megállapodás bizonyos feltételek mellett történő ideiglenes hatálybalépéséről arra az esetre, ha az ugyanazon cikk (1) bekezdésében foglalt feltételek nem teljesülnek.

               (5)A megállapodás 31. cikke (2) bekezdésének értelmében és az olívaolajról és étkezési olajbogyóról szóló nemzetközi megállapodások szabályainak fennakadások nélküli alkalmazása érdekében célszerű rendelkezni a megállapodás Unió általi ideiglenes alkalmazásáról arra az esetre, ha a megkötéséhez az Unió részéről szükséges eljárások nem zárulnak le 2017. január 1-jéig.

               (6)Továbbá a megállapodás 31. cikke (3) bekezdésének megfelelően helyénvaló rendelkezni a megállapodás Unió általi ideiglenes alkalmazásáról arra az esetre figyelemmel is, ha a végleges vagy ideiglenes hatálybalépésre vonatkozóan ugyanazon cikk (1), illetve (2) bekezdésében előírt követelmények nem teljesülnek 2016. december 31-ig.

               (7)Következésképpen a megállapodást – feltételezve annak későbbi időpontban történő megkötését – az Európai Unió nevében alá kell írni, és a 31. cikkének (2) és (3) bekezdésében foglalt feltételeknek megfelelően történő ideiglenes alkalmazásáról értesítést kell küldeni,

               ELFOGADTA EZT A HATÁROZATOT:

               1. cikk

               A Tanács az Unió nevében jóváhagyja az olívaolajról és étkezési olajbogyóról szóló 2015. évi nemzetközi megállapodás aláírását, feltételezve annak későbbi megkötését.

               A megállapodás szövegét csatolták e határozathoz.

               2. cikk

               A Tanács Főtitkársága – a megállapodás megkötésének feltételére figyelemmel – kibocsátja a megállapodás aláírására vonatkozó meghatalmazást a megállapodás főtárgyalója által kijelölt személy(ek) részére.

               3. cikk

               Az Unió a következő esetekben 2017. január 1-jétől ideiglenesen alkalmazza a megállapodást:

               a) ha a megállapodás 31. cikkének (2) bekezdésében foglalt feltételek teljesülnek, és a megállapodásnak az Unió által való megkötéséhez szükséges eljárások nem zárultak le,

               b) ha a megállapodás 31. cikkének (3) bekezdésében foglalt feltételek teljesülnek.

               Amennyiben az első bekezdésnek megfelelően sor kerül a megállapodás ideiglenes alkalmazására, arról a megállapodás aláírására a 2. szerint jogosult személy(ek) a megállapodás 31. cikke (2) és (3) bekezdésének megfelelően értesítést küld(enek).

               4. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

               PÉNZÜGYI KIMUTATÁS

                        PÉNZÜGYI KIMUTATÁS

                        FF/2015/EM/ig/1766189 Rev1

                        agri.ddg2.c.2(2016) Ares(2016)1790690

                        6.221.2016.1

                        DÁTUM: 2016. 05. 18.

                        1.

                        KÖLTSÉGVETÉSI TÉTEL:

                        05 06 01. – Nemzetközi mezőgazdasági megállapodások

                        ELŐIRÁNYZATOK:
                           2017

                        8 105 849 EUR

                        2.

                        CÍM:

                        Javaslat: A Tanács határozata az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő aláírásáról

                        3.

                        JOGALAP:

                        Az Európai Unió működéséről szóló szerződés 207. és 218. cikke.

                        4.

                        CÉLKITŰZÉSEK:

                        Új megállapodás aláírása, amely 2017. január 1-jén lép hatályba.

                        5.

                        PÉNZÜGYI KIHATÁSOK

                        12 HÓNAPOS
                           IDŐSZAK

                           (millió EUR)

                        FOLYÓ

                        PÉNZÜGYI ÉV

                        2016

                        (millió EUR)

                        KÖVETKEZŐ

                        PÉNZÜGYI ÉV

                        2017

                        (millió EUR)

                        5.0.

                        KIADÁSOK

                        -
                              AZ EU-KÖLTSÉGVETÉS TERHÉRE
                           (VISSZATÉRÍTÉSEK/BEAVATKOZÁSOK)

                        -
                              A NEMZETI KÖLTSÉGVETÉS TERHÉRE

                        -
                              EGYÉB

                        -

                        8 105

                        5.1.

                        BEVÉTELEK

                        -
                              AZ EU SAJÁT FORRÁSAI
                           (LEFÖLÖZÉSEK/VÁMOK)

                        -
                              NEMZETI SZINTŰ BEVÉTELEK

                        2018

                        2019

                        2020

                        5.0.1.

                        BECSÜLT KIADÁSOK

                        8 105

                        8 105

                        8 105

                        5.1.1.

                        BECSÜLT BEVÉTELEK

                        5.2.

                        SZÁMÍTÁS MÓDJA: --------

                        6.0.

                        FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL?

                        IGEN

                        6.1.

                        FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL?

                         -

                        6.2.

                        SZÜKSÉG LESZ-E PÓTKÖLTSÉGVETÉSRE?

                         -

                        6.3.

                        SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE?

                        IGEN

                        ÉSZREVÉTELEK:

                        A 05 06 01 sz. költségvetési tétel több különböző nemzetközi szervezet vonatkozásában finanszírozza az uniós hozzájárulásokat. E szervezetek egyike lesz a Nemzetközi Olívatanács (COI). A COI-ra vonatkozó új megállapodás aláírását követően a COI működéséhez való jövőbeli uniós hozzájárulás finanszírozása az e költségvetési tételhez rendelt előirányzatok egy részéből történik, a 2017–2020 közötti időszakra szóló pénzügyi programozás keretein belül.

                     (1)
                  HL L 302., 2005.11.19., 47. o.

                     (2)
                  COM(2013) 646 final, 2013.9.19.

                     (3)
                  HL L 302., 2005.11.19., 47. o.

    ---documentbreak---

               EURÓPAI BIZOTTSÁG
            Brüsszel,2016.6.28.
            COM(2016) 426 final
            MELLÉKLET
            Javaslat
            A TANÁCS HATÁROZATA
            az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő aláírásáról és ideiglenes alkalmazásáról

               ENSZ Kereskedelmi és Fejlesztési Konferencia

               2015. évi nemzetközi
               megállapodás az olívaolajról
               és az étkezési olajbogyóról

               Egyesült Nemzetek

               Genf, 2015. október 5–9.

               Az Egyesült Nemzeteknek az olívaolajról és az étkezési olajbogyóról szóló 2005. évi nemzetközi megállapodása helyébe lépő megállapodásról folytatott tárgyalásokról szóló konferenciája által elfogadott határozat

               Az ENSZ olívaolajról és az étkezési olajbogyóról szóló 2005. évi nemzetközi megállapodása helyébe lépő megállapodásról folytatott tárgyalások érdekében összehívott konferenciája,

               Ülésén, amelyre 2015. október 5. és 9. között került sor Genfben,

               Köszönetet mond az ENSZ Kereskedelmi és Fejlesztési Konferencia főtitkárának a rendelkezésére bocsátott berendezésekért és szolgáltatásokért,

               Háláját fejezi ki a Konferencia elnökének, a Hivatal többi tagjának és a titkárságnak a hozzájárulásukért,

               Miután létrehozta az olívaolajról és az étkezési olajbogyóról szóló 2015. évi megállapodás angol, arab, francia és spanyol nyelven hiteles szövegét,

               1.
                     Arra kéri az Egyesült Nemzetek Szervezetének főtitkárát, hogy a megállapodás szövegét vizsgálat céljából továbbítsa a Konferenciára meghívott valamennyi kormánynak és kormányközi szervezetnek;

               2.
                     Arra kéri az Egyesült Nemzetek Szervezetének főtitkárát, hogy hozzon rendelkezéseket annak érdekében, hogy a megállapodás az Egyesült Nemzetek Szervezetének New York-i székhelyén 2016. január 1-jétől 2016. december 31-ig álljon nyitva aláírásra.

               2. plenáris ülés
                  2015. október 9.

               Az ENSZ olívaolajról és az étkezési olajbogyóról szóló 2005. évi nemzetközi megállapodás helyébe lépő megállapodásról folytatott tárgyalások érdekében összehívott konferenciáján képviselt államok és szervezetek jegyzéke
                  1*

               1.
                     Az ülésszakon az ENSZ Kereskedelmi és Fejlesztési Konferencia alábbi tagállamainak küldöttei vettek részt:

                        Algéria

                        Jordánia

                        Németország

                        Lettország

                        Argentína

                        Líbia

                        Belgium

                        Luxemburg

                        Ciprus

                        Hollandia

                        Elefántcsontpart

                        Szíriai Arab Köztársaság

                        Egyiptom

                        Cseh Köztársaság

                        Spanyolország

                        Tunézia

                        Franciaország

                        Törökország

                        Görögország

                        Ukrajna

                        Irán (Iráni Iszlám Köztársaság)

                        Uruguay

                        Olaszország

                        Venezuela (Venezuelai Bolivári Köztársaság)

               2.
                     Az ülésszakon a következő kormányközi szervezetek képviseltették magukat:

                  Nemzetközi Olívatanács

                  Európai Unió

               I. fejezet – Általános célkitűzések

               1. cikk

               A megállapodás célkitűzései

               1.A szabványosítás és a kutatás tekintetében

               –Törekvés az olívaolajok, az olívapogácsa-olajok és az étkezési olajbogyó fizikai-kémiai és érzékszervi jellemzőire vonatkozó nemzeti és nemzetközi jogszabályok egységesítésére, a kereskedelem akadályainak felszámolása érdekében.

               –Az olívatermékek összetételére és minőségi jellemzőire vonatkozó ismeretek kiegészítése érdekében a fizikai-kémiai és érzékszervi vizsgálatok terén folytatott tevékenység az alábbiakat lehetővé tevő nemzetközi szabványok egybegyűjtése céljából:

               –a termékminőség ellenőrzése;

               –a nemzetközi kereskedelem és annak fejlesztése;

               –a fogyasztók jogainak védelme;

               –a csalárd és megtévesztő gyakorlatok és a hamisítás megelőzése.

               –A Nemzetközi Olívatanács által az olívaágazati nemzetközi tudományos közösség kiválósági fórumaként betöltött szerep megerősítése.

               –Az olívaolaj és az étkezési olajbogyó tápértékére és más belső tulajdonságaira vonatkozó vizsgálatok és kutatások összehangolása.

               –A nemzetközi kereskedelemre vonatkozó információk cseréjének megkönnyítése.

               2.Az olajfatermesztés, az olívaolaj-kinyerés és a technikai együttműködés tekintetében

               –Az olajbogyó-termesztés területén folytatott technikai együttműködés és kutatás-fejlesztés előmozdítása az állami, vagy magánszervek és/vagy jogalanyok – legyenek azok nemzetiek vagy nemzetköziek – együttműködésének ösztönzésével.

               –Az olajfák genetikai forrásainak meghatározására, megőrzésére és felhasználására irányuló tevékenységek folytatása.

               –Az olajfatermesztés és a környezet közötti kölcsönhatás tanulmányozása, különösen a környezetvédelem és a fenntartható termelés előmozdítása, valamint az ágazat integrált és fenntartható fejlődése érdekében.

               –A technológia átadásának ösztönzése az olajbogyótermékek ágazatához kapcsolódó területeken tartandó képzésekkel, nemzetközi, regionális és nemzeti tevékenységek szervezése révén.

               –Az olívatermékek földrajzi jelzései oltalmának előmozdítása azon nemzetközi szabályozásoknak megfelelően, amelyeknek a tagok részes felei lehetnek.

               –Az olajfatermesztésre vonatkozó növény-egészségügyi területen a tapasztalatokra vonatkozó információk és adatok cseréjének ösztönzése.

               3.Az olívatermékek népszerűsítése, az információterjesztés és az olajbogyótermékek gazdaságának tekintetében

               –A Nemzetközi Olívatanács által az olajfára és termékeire vonatkozó dokumentációs és információs világközpontként, valamint az ágazatban tevékenykedő összes gazdasági szereplő találkozási pontjaként betöltött szerep megerősítése.

               –Az olívatermékek fogyasztásának, az olívaolaj és az étkezési olajbogyó nemzetközi kereskedelme bővülésének, valamint a Nemzetközi Olívatanács kereskedelmi szabványaira vonatkozó tájékoztatás előmozdítása.

               –Az olívaolaj és az étkezési olajbogyó táplálkozási, egészségügyi és egyéb jellemzőire vonatkozó általános tudományos információk terjesztését elősegítő nemzetközi és regionális tevékenységek támogatása a fogyasztók jobb tájékoztatása érdekében.

               –Az olívaolajok, az olívapogácsa-olajok és az étkezési olajbogyó világszintű mérlegének vizsgálata, kutatások folytatása és megfelelő intézkedésekre vonatkozó javaslattétel.

               –Az olívaolajra és az étkezési olajbogyóra vonatkozó gazdasági adatok és vizsgálatok terjesztése, valamint az olívatermékek piacának megfelelő működését lehetővé tevő mutatóknak a tagok rendelkezésére bocsátása.

               –Az olajfatermesztésre irányuló kutatás-fejlesztési programok eredményeinek terjesztése és felhasználása, valamint alkalmazhatóságuk tanulmányozása a termelés hatékonyságának javítása érdekében.

               II. fejezet – Fogalommeghatározások

               2. cikk

               E megállapodás alkalmazásában:

               1.„Nemzetközi Olívatanács” a 3. cikk (1) bekezdésében említett, az e megállapodás rendelkezéseinek alkalmazása céljából létrehozott nemzetközi szervezet.

               2.„A tagok tanácsa” a Nemzetközi Olívatanács döntéshozó szerve.

               3.„Szerződő fél” a 4. cikk (3) bekezdése szerinti állam, az ENSZ Közgyűlésének állandó megfigyelője, az Európai Unió vagy kormányközi szervezet, amely elfogadta, hogy e megállapodás rá nézve kötelező erővel bír.

               4.„Tag” e megállapodás valamely, a fenti meghatározás szerinti szerződő fele.

               5.„Olívaolajok” kizárólag az olajfa (Olea europaea L.) terméséből nyert olajok, kizárva azokat az olajokat, amelyeket oldószerrel vagy átészterezéssel nyertek, valamint az egyéb olajok hozzáadásával nyert keverékeket. Az olívaolajok megnevezései a következők: extra szűz olívaolaj, szűz olívaolaj, közönséges szűz olívaolaj, lampante szűz olívaolaj, finomított olívaolaj, valamint finomított olívaolaj és szűz olívaolajok keverékéből álló olívaolaj.

               6.„Olívapogácsa-olajok” oldószeres kezeléssel vagy más fizikai eljárásokkal nyert olajok, kivéve az átészterezési eljárásokkal nyert olajokat, valamint az egyéb olajok hozzáadásával nyert keverékeket. Az olívapogácsa-olajok megnevezései a következők: nyers olívapogácsa-olaj, finomított olívapogácsa-olaj, valamint finomított olívapogácsa-olaj és szűz olívaolajok keverékéből álló olívapogácsa-olaj.

               7.„Étkezési olajbogyó” a háztartási fogyasztásra kiemelkedően alkalmas termése miatt kiválasztott és termesztett olajfafajták egészséges gyümölcséből készült termék, amelyet megfelelő kezelés vagy feldolgozás után kínálnak eladásra és végső fogyasztásra.

               8.„Olívatermékek” minden ehető olívatermék, különösen az olívaolajok, az olívapogácsa-olajok és az étkezési olajbogyó.

               9.„Olajbogyó-melléktermékek ” különösen az olajfa metszéséből és az olívatermékek feldolgozóiparából származó termékek, valamint az ágazat termékeinek alternatív felhasználásából származó termékek.

               10.„Olajbogyó-termesztési év” az étkezési olajbogyó esetében n. év szeptember 1-jétől az n + 1. év augusztus 31-éig tartó időszak, az olívaolaj esetében pedig n. év október 1-jétől az n + 1. év szeptember 30-áig tartó időszak. A déli féltekén ez az időszak az étkezési olajbogyó és az olívaolaj esetében n. naptári évnek felel meg.

               11.„Kereskedelmi szabványok” a Nemzetközi Olívatanács által a tagok tanácsának közreműködésével elfogadott, az olívaolajokra, az olívapogácsa-olajokra és az étkezési olajbogyóra alkalmazandó szabványok.

               III. fejezet – Intézményi rendelkezések

               I. szakasz – INTÉZMÉNYEK, szervek, feladatok, kiváltságok és mentességek

               3. cikk

               A Nemzetközi Olívatanács szervezete és székhelye

               1.A Nemzetközi Olívatanács az alábbi szervek közreműködésével gyakorolja feladatköreit:

               –a tagok tanácsa;

               –az elnök és az alelnök;

               –az igazgatási és pénzügyi bizottság, valamint minden egyéb bizottság és albizottság; továbbá

               –az igazgatási titkárság.

               2.Amennyiben a tagok tanácsa másként nem határoz, a Nemzetközi Olívatanács székhelye e megállapodás fennállásának idejére (a spanyolországi) Madridban van.

               4. cikk

               A Nemzetközi Olívatanács tagjai

               1.Az e megállapodáshoz csatlakozó szerződő felek mindegyike a Nemzetközi Olívatanács tagja, amennyiben elfogadta, hogy e megállapodás rá nézve kötelező erejű legyen.

               2.Minden tag hozzájárul az e megállapodás 1. cikkében meghatározott célkitűzésekhez.

               3.E megállapodásban a „kormány” kifejezést úgy kell értelmezni, hogy az magában foglalja bármely állam küldötteit, az ENSZ Közgyűlése mellé rendelt állandó megfigyelőt, az Európai Uniót és bármely más kormányközi szervezetet is, amelyek hatáskörei a nemzetközi – különösen a nyersanyagokra vonatkozó – megállapodások tárgyalása, aláírása, megkötése, megerősítése és alkalmazása tekintetében hasonlóak.

               5. cikk

               Kiváltságok és mentességek

               1.A Nemzetközi Olívatanács jogi személyiséggel rendelkezik. Jogképességgel rendelkezik különösen a szerződéskötésre, ingó és ingatlan javak szerzésére és elidegenítésére, valamint arra, hogy bírósági eljárásban félként részt vegyen. Kölcsönök felvételére nem jogosult.

               2.A Nemzetközi Olívatanácsnak, ügyvezető igazgatójának, vezető tisztviselőinek és alkalmazottainak, valamint a tagok fogadó kormány területére kirendelt és ott feladatköreik gyakorlása érdekében tartózkodó szakértőinek és küldötteinek a jogállására, kiváltságaira és mentességeire a fogadó kormány és a Nemzetközi Olívatanács között létrejött székhely-megállapodás irányadó.

               3.A Nemzetközi Olívatanács székhelye szerinti állam kormánya, amennyiben az adott állam jogszabályai lehetővé teszik, a Nemzetközi Olívatanács által az alkalmazottak részére folyósított fizetést és a Nemzetközi Olívatanács likvid eszközeit, bevételeit vagy egyéb vagyonát mentesíti az adózás alól.

               4.A Nemzetközi Olívatanács az e megállapodás megfelelő alkalmazásához szükséges kiváltságokról és mentességekről megállapodásokat köthet egy vagy több taggal.

               6. cikk

               A Nemzetközi Olívatanács összetétele

               1.A Nemzetközi Olívatanácsot a szervezet összes tagja alkotja.

               2.Minden tag küldöttet jelöl ki a Nemzetközi Olívatanácsba.

               7. cikk

               A testületek hatáskörei és feladatai

               1.A tagok tanácsa

               (a)A tagok tanácsa tagonként egy küldöttből áll. Ezen túlmenően minden tag a küldöttje mellé egy vagy több póttagot és egy vagy több tanácsadót jelölhet ki.

               A tagok tanácsa a Nemzetközi Olívatanács legfőbb hatósága és döntéshozó szerve. A tagok tanácsa gyakorolja mindazokat a hatásköröket és ellátja mindazokat a feladatokat, amelyek e megállapodás célkitűzéseinek megvalósításához szükségesek.

               (b)A tagok tanácsa felelős e megállapodás rendelkezéseinek alkalmazásáért. Ebből a célból határozatokat hoz és ajánlásokat fogad el, kivéve, ha a kapcsolódó hatásköröket vagy feladatköröket kifejezetten az ügyvezető igazgatóra ruházták.

               Az e megállapodást megelőző nemzetközi megállapodással összhangban elfogadott minden olyan határozatot vagy ajánlást továbbra is alkalmazni kell, amely e megállapodás hatálybalépésekor még hatályos, kivéve, ha e megállapodással ellentétes vagy a tagok tanácsa hatályon kívül helyezi.

               (c)E megállapodás alkalmazása céljából a tagok tanácsa az említett megállapodás rendelkezéseivel összhangban elfogadja az alábbiakat:

               (i)eljárási szabályzat;

               (ii)pénzügyi szabályzat;

               (iii)személyzeti szabályzat, tekintettel a hasonló kormányközi szervezetek tisztviselőire alkalmazandó rendelkezésekre;

               (iv)szervezeti ábra és munkaköri leírások;

               (v)a Nemzetközi Olívatanács működéséhez szükséges bármely egyéb eljárás.

               (d)A tagok tanácsa a tevékenységeiről és e megállapodás működéséről évente egyszer jelentést fogad el és tesz közzé, valamint elfogadja és közzéteszi az általa hasznosnak és szükségesnek ítélt jelentéseket, vizsgálatokat vagy más dokumentumokat.

               2.Elnök és alelnök

               (a)A tagok tanácsa a tagok küldöttei közül elnököt és alelnököt nevez ki egy évre. Abban az esetben, ha az elnök a küldöttség vezetője akkor, amikor az üléseken elnököl, a tagok tanácsának határozathozatalaiban való részvételi jogát küldöttségének egy másik tagja gyakorolja.

               (b)Az e megállapodás által vagy az e megállapodással összhangban az ügyvezető igazgatóra ruházott hatáskörök és feladatkörök sérelme nélkül az elnök elnököl a tagok tanácsának ülésszakain, irányítja a vitákat a határozathozatali folyamat elősegítése érdekében, továbbá gyakorolja az e megállapodásban megállapított és/vagy az eljárási szabályzatban tovább pontosított felelősségi köröket és feladatokat.

               (c)Az elnök a feladatköreinek gyakorlása során felelősséggel tartozik a tagok tanácsa előtt.

               (d)Az elnököt távollétében az alelnök helyettesíti, aki ebben az esetben az elnökével megegyező hatáskörökkel és feladatokkal rendelkezik.

               (e)Az elnök és az alelnök nem kap díjazást. Az elnök és alelnök egyidejű ideiglenes távolléte, illetve egyikük vagy mindkettőjük tartós távolléte esetén a tagok tanácsa a tagok küldöttségei közül új – az esettől függően ideiglenes vagy állandó – tisztségviselőket nevez ki.

               3.Pénzügyi és igazgatási bizottság, bizottságok és albizottságok

               A tagok tanácsa munkájának megkönnyítése érdekében a tanács az e megállapodás 13. cikkében említett igazgatási és pénzügyi bizottságon felül létrehozhatja azokat a bizottságokat és albizottságokat, amelyekről úgy véli, hogy segítik az e megállapodás által ráruházott feladatok teljesítésében.

               4.Igazgatási titkárság

               (a)A Nemzetközi Olívatanács igazgatási titkársággal rendelkezik, amely egy ügyvezető igazgatóból, vezető tisztviselőkből, valamint az e megállapodásból fakadó feladatok ellátásához szükséges alkalmazottakból áll. Az ügyvezető igazgató és a vezető tisztviselők feladataira az eljárási szabályzat az irányadó, amely megállapítja különösen a rájuk ruházott feladatokat.

               (b)Az igazgatási titkársághoz tartozó alkalmazottak felvétele során elsődleges szempont, hogy az igazgatási titkárság részére a munkavégzés, a kompetencia és a feddhetetlenség tekintetében a legkiválóbb tulajdonságokkal rendelkező személyek által nyújtott szolgáltatást kell biztosítani. Az igazgatási titkársághoz tartozó személyzet – különösen az ügyvezető igazgató, a vezető tisztviselők és a közreműködő tisztviselők – felvétele a tagok közötti arányos váltakozás és a földrajzi egyensúly elve alapján történik.

               (c)A tagok tanácsa az ügyvezető igazgatót és a vezető tisztviselőket négy éves hivatali időre nevezi ki. A tagok tanácsa a 10. cikk (4) bekezdésének b) pontjában foglalt rendelkezésekkel összhangban határozhat az egyszeri, legfeljebb négy éves hivatali időre vonatkozó bármely kinevezés megújításáról vagy meghosszabbításáról.

               A tagok tanácsa e személyek kinevezési feltételeit a hasonló nemzetközi szervezetek megfelelő tisztviselőire vonatkozó alkalmazási feltételek figyelembevételével határozza meg.

               (d)Az ügyvezető igazgató az alkalmazottakat e megállapodás és a személyzeti szabályzat rendelkezéseivel összhangban nevezi ki. Az ügyvezető igazgató gondoskodik arról, hogy minden kinevezés tiszteletben tartsa az e cikk (4) bekezdésének b) pontjában meghatározott elveket, és erről jelentést készít az igazgatási és pénzügyi bizottságnak.

               (e)Az ügyvezető igazgató a Nemzetközi Olívatanács legmagasabb rangú tisztviselője; felelősséggel tartozik a tagok tanácsa előtt a megállapodás igazgatása és működése tekintetében rá háruló feladatok teljesítéséért. Az ügyvezető igazgató – az eljárási szabályzat rendelkezéseinek megfelelően – a vezető tisztviselőkkel kollegiális alapon gyakorolja feladatköreit és hozza meg az igazgatási határozatokat.

               (f)Az ügyvezető igazgató, a vezető tisztviselők és a személyzet más tagjai nem folytathatnak jövedelemszerző tevékenységet az olívaágazat különböző gazdasági ágazatainak egyikében sem.

               (g)Az ügyvezető igazgató, a vezető tisztviselők és az alkalmazottak az e megállapodás által rájuk ruházott feladatkörök gyakorlása során egyetlen tagtól, illetve a Nemzetközi Olívatanácson kívüli egyetlen hatóságtól sem kérhetnek vagy kaphatnak utasításokat. Tartózkodnak bármely olyan cselekedettől, amely összeférhetetlen a kizárólag a tagok tanácsával szemben felelősséggel tartozó nemzetközi tisztviselőkként betöltött pozíciójukkal. A tagoknak tiszteletben kell tartaniuk az ügyvezető igazgató, a vezető tisztviselők és a személyzet feladatköreinek kizárólagosan nemzetközi jellegét, és kerülniük kell, hogy feladatait teljesítésében befolyásolják őket.

               2. SZAKASZ – A tagok tanácsának működése

               8. cikk

               A tagok tanácsának ülésrendje

               1.A tagok tanácsa a Nemzetközi Olívatanács székhelyén ülésezik, kivéve, ha másként határoz. Amennyiben bármely tag meghívására a tagok tanácsa úgy határoz, hogy a székhelytől eltérő helyen ülésezik, a Nemzetközi Olívatanács költségvetésére ebből fakadóan háruló, a székhelyen tartott ülés költségeihez képest felmerülő többletköltségeket az adott tag viseli.

               2.A tagok tanácsa évente kétszer rendes ülésszakot tart.

               3.A tagok tanácsa az alábbiak kérésére bármikor rendkívüli ülést hív össze:

               (a)az elnök;

               (b)legalább három tag.

               4.Az ülésszakok bejelentésére rendes ülésszak esetén legalább az első ülésnap időpontja előtt hatvan nappal, rendkívüli ülésszak esetén pedig lehetőség szerint az első ülésnap előtt harminc, de legalább húsz nappal kerül sor. A tagok tanácsához delegált küldöttségek kiadásait az érintett tagok fedezik.

               5.A rendes vagy rendkívüli ülésszak előtt vagy során az igazgatási titkárságnak címzett írásbeli értesítés útján bármely tag felhatalmazhat egy másik tagot arra, hogy a tagok tanácsának kérdéses ülésszakának ideje alatt képviselje az érdekeit és gyakorolja a határozathozatalban való részvételi jogát. Egy tag egynél több tagot nem képviselhet a tagok tanácsának ülésszakán.

               6.Az ezen egyezményhez csatlakozni szándékozó és/vagy a Nemzetközi Olívatanács tevékenységeihez közvetlen érdekeket fűző harmadik fél vagy jogalany – a saját kezdeményezésére vagy a tagok tanácsának meghívására és a tagok tanácsának beleegyezésével – megfigyelőként részt vehet a tagok tanácsának egy vagy több ülésszakának egészén vagy egy részén.

               7.A megfigyelők nem minősülnek tagnak, és sem határozathozatali jogkörrel, sem szavazati joggal nem rendelkeznek.

               9. cikk

               Az ülésszakok határozatképességének feltételei

               1.A tagok tanácsának rendes vagy rendkívüli ülésszakához kapcsolódó határozatképesség feltételeinek ellenőrzésére az ülésszak megnyitásának napját követően kerül sor. A határozatképesség feltételei a 8. cikk (5) bekezdésének értelmében az összes tag legalább háromnegyedének jelenléte vagy képviselete esetén teljesülnek.

               2.Ha a határozatképesség fenti bekezdésben említett feltételei nem teljesülnek az ülésszak nyitó ülésén, az elnök huszonnégy órával elhalasztja az ülésszakot. Az ülésszaknak az elnök által megjelölt új időpontban történő megnyitásához szükséges határozatképesség feltételei az összes tag legalább kétharmadának jelenléte vagy képviselete esetén teljesülnek.

               3.A határozatképesség feltételeinek teljesüléséhez szükséges tagok tényleges száma a tagok összlétszámához viszonyított, fent említett arányok alkalmazásából származó, tizedesjegy nélküli egész szám.

               10. cikk

               A tagok tanácsának határozatai

               1.A tagok tanácsának határozatait konszenzus útján hozzák. Az e cikk értelmében hozott bármely határozatot a jelen lévő vagy a 16. cikk (6) bekezdésének megfelelően szavazásra felhatalmazott képviselt tagok hozzák. A tagok kötelezettséget vállalnak arra, hogy minden tőlük telhetőt megtesznek a függőben lévő kérdések konszenzus útján történő rendezése érdekében.

               2.A tagok tanácsa által hozott határozat elfogadásához a 16. cikk (6) bekezdésének megfelelően szavazásra felhatalmazott, összes jelen lévő vagy képviselt tag jelenléte vagy többségi képviselete szükséges.

               3.A konszenzus az alábbiakról hozott határozatok mindegyikére vonatkozik:

               (a)a tagok 34. cikk értelmében történő kizárása;

               (b)a 16. cikk (6) és (10) bekezdése;

               (c)e megállapodásnak a 32. cikk szerinti módosításai, illetve e megállapodásnak a 36. cikk szerinti megszűnése;

               (d)más szervezetekkel folytatott együttműködés, a 12. cikk (2) bekezdésének megfelelően.

               4.A többi határozat esetében, amennyiben a konszenzus az elnök által kitűzött határidőn belül nem jön létre, az alábbi eljárás alkalmazandó.

               (a)A kereskedelmi szabványokra és a 7. cikk (1) bekezdésének c) pontjában említett végrehajtási szabályokra vonatkozó határozathozatal

               Általános szabályként csak azokat a határozatokat terjesztik elfogadásra a tagok tanácsához, amelyek esetén a Nemzetközi Olívatanács által az eljárási szabályzatában meghatározott, kívánt szintű konszenzus jött létre.

               Amennyiben a konszenzus nem az alkalmazandó eljárás szerinti kívánt szinten jön létre, a határozat a folyamat során felmerült nehézségeket kifejtő és a megfelelő ajánlásokat tartalmazó jelentés kíséretében visszakerül a tagok tanácsához.

               A tagok tanácsa törekszik arra, hogy a kérdéses határozatot a 16. cikk (6) bekezdésének értelmében szavazásra felhatalmazott, összes jelen lévő vagy képviselt tag által elért konszenzus útján hozza meg.

               Ha a konszenzus elmarad, a határozat visszakerül a soron következő rendes vagy rendkívüli ülésszakra.

               Ha a konszenzus még a következő ülésszakon sem jön létre, a határozathozatalt lehetőség szerint huszonnégy órával elhalasztják.

               Ha a konszenzus e határidőn belül nem jön létre, a határozat elfogadottnak kell tekinteni, kivéve, ha azt legalább a tagok egynegyede vagy az összesen legalább 100 részvételi részesedéssel rendelkező tag(ok) elutasítja (elutasítják).

               (b)A fenti (4) bekezdés a) pontjában nem említett további határozatok

               Ha a konszenzus az elnök által megállapított határidőn belül nem jön létre, a tagok a következő rendelkezéseknek megfelelően szavaznak.

               A határozatot akkor kell elfogadottnak tekinteni, ha az e cikk (1) bekezdésének megfelelően megszerezte a tagok részvételi részesedésének legalább 86 %-át képviselő tagok többségének szavazatát.

               5.Az ebben a cikkben említett szavazási és képviseleti eljárások nem alkalmazandók azokra a tagokra, akik nem felelnek meg az e megállapodás 16. cikkében említett feltételeknek, kivéve, ha a tanács ugyanezen cikknek megfelelően másként nem határoz.

               6.A tagok tanácsa a tagok és az elnök közötti levélváltás formájában, ülésszak megtartása nélkül is hozhat határozatokat, feltéve hogy – a késedelembe esett tagok kivételével – egyetlen tag sem él kifogással az eljárás ellen. A tagok tanácsa az ilyen konzultációs eljárás alkalmazására vonatkozó szabályokat az eljárási szabályzatában állapítja meg. Bármely így meghozott határozatot az igazgatási titkárság révén a lehető leghamarabb közölni kell minden taggal, és fel kell venni a tagok tanácsa következő ülésszakának végleges jegyzőkönyvébe.

               11. cikk

               Részvételi részesedés

               1.A tagok összesen 1000 részvételi részesedéssel rendelkeznek. A részesedések arányosak a tagok pénzügyi hozzájárulásával és szavazati jogaival.

               2.A részesedést a tagok között az egyes tagok forrásadatainak arányában, a következő képletnek megfelelően osztják szét:

               q = 1/3 (p1 + p2) + 1/3 (e1 + e2) + 1/3 (i1 + i2)

               Az e képletben szereplő paraméterek ezer metrikus tonnában kifejezett átlagok, és az ezer tonnák egész szám feletti minden töredékét figyelmen kívül hagyják. A részvételi részesedésnek nem lehetnek töredékei.

               q:
                     a részvételi részesedés arányos kiszámításához használt forrásadat.

               p1:
                     az utolsó hat olajbogyó-termesztési év átlagos olívaolaj-termelése.

               p2:
                     az utolsó hat olajbogyó-termesztési év átlagos étkezésiolajbogyó-termelése, 16 %-os átváltási együttható alkalmazásával annak olívaolaj-egyenértékére átszámítva.

               e1:
                     a p1 kiszámításához figyelembe vett olajbogyó-termesztési évek végéhez igazodó utolsó hat naptári év átlagos (vámkezelt) olívaolaj-exportja.

               e2:
                     a p2 kiszámításához figyelembe vett olajbogyó-termesztési évek végéhez igazodó utolsó hat naptári év átlagos (vámkezelt) étkezésiolajbogyó-exportja, 16 %-os átváltási együttható alkalmazásával annak olívaolaj-egyenértékére átszámítva.

               i1:
                     a p1 kiszámításához figyelembe vett olajbogyó-termesztési évek végéhez igazodó utolsó hat naptári év átlagos (vámkezelt) olívaolaj-importja.

               i2:
                     a p2 kiszámításához figyelembe vett olajbogyó-termesztési évek végéhez igazodó utolsó hat naptári év átlagos (vámkezelt) étkezésiolajbogyó-importja, 16 %-os átváltási együttható alkalmazásával annak olívaolaj-egyenértékére átszámítva.

               3.A kezdő részesedéseket e megállapodás A. melléklete tartalmazza. Azok meghatározása az utolsó hat olajbogyó-termesztési év, illetve naptári év közül azon évek adatai átlagának figyelembevételével történik, amelyekre vonatkozóan végleges adatok állnak rendelkezésre.

               4.Egyetlen tag sem rendelkezhet ötnél kevesebb részvételi részesedéssel. Ha az elvégzett számítás egy adott tag számára ötnél kevesebb részvételi részesedést eredményez, e tag részesedését ötre emelik, és a többi tag részvételi részesedését ennek arányában csökkentik.

               5.A tagok tanácsa minden naptári év második rendes ülésszakán elfogadja az e cikk rendelkezéseinek megfelelően kiszámított részvételi részesedéseket. E cikk (6) bekezdésének sérelme nélkül ez az elosztás a következő évre lesz hatályos.

               6.Amennyiben a 4. cikk (2) bekezdésének értelmében vett kormány e megállapodás szerződő felévé válik, vagy megszűnik annak szerződő felének lenni, illetve valamely tag a 16. cikk (8) bekezdése értelmében jogállást változtat, a tagok tanácsa – az e cikkben megállapított feltételekre figyelemmel – a részvételi részesedéseket az egyes tagok részvételi részesedéseinek számával arányosan újra elosztja a következő évre. Az e megállapodáshoz folyó évben történő csatlakozás vagy e megállapodás folyó évben történő felmondása esetén az újraelosztásra kizárólag szavazás céljából kerül sor.

               12. cikk

               Más szervezetekkel való együttműködés

               1.A Nemzetközi Olívatanács intézkedéseket fogadhat el annak érdekében, hogy konzultáljon és együttműködjön az Egyesült Nemzetek Szervezetével és annak szakosított intézményeivel, különösen az ENSZ Kereskedelmi és Fejlesztési Konferenciával, más megfelelő kormányközi szervezetekkel, valamint az illetékes nemzetközi és regionális szervezetekkel. Ezek az intézkedések magukban foglalhatnak az e megállapodás 1. cikkében meghatározott célkitűzésekhez hozzájárulni képes pénzügyi jellegű intézményekkel kötött együttműködési megállapodásokat.

               2.A Nemzetközi Olívatanács és a fent említett nemzetközi szervezetek és/vagy intézmények között létrejött, a Nemzetközi Olívatanács számára jelentős kötelezettségekkel járó, bármely együttműködési megállapodáshoz a 10. cikk (3) bekezdésének megfelelően a tagok tanácsának előzetes jóváhagyása szükséges.

               3.E cikk alkalmazására a Nemzetközi Olívatanács eljárási szabályzata az irányadó.

               IV. fejezet – Igazgatási és pénzügyi bizottság

               13. cikk

               Igazgatási és pénzügyi bizottság

               1.A tagok tanácsa a tagok legalább egy-egy küldöttjéből álló igazgatási és pénzügyi bizottságot hoz létre. Az igazgatási és pénzügyi bizottság évente legalább kétszer, a tagok tanácsának ülésszakai előtt ülésezik.

               2.Az igazgatási és pénzügyi bizottság az e megállapodásban és az eljárási szabályzatban ismertetett feladatköröket látja el. A bizottság feladatai különösen a következők:

               –Az intézmény működéséhez kapcsolódó igazgatási titkársági éves munkaprogram vizsgálata különösen a költségvetés, a pénzügyi szabályok, a belső és alapszabályban foglalt szabályok tekintetében, a tagok tanácsa részére a naptári év második ülésszakán elfogadásra történő előterjesztése előtt.

               –A Nemzetközi Olívatanács eljárási szabályzatában meghatározott belső ellenőrzési normák végrehajtásának felügyelete, valamint az e megállapodásban meghatározott pénzügyi rendelkezések alkalmazásának ellenőrzése.

               –Nemzetközi Olívatanács ügyvezető igazgató által javasolt éves költségvetés-tervezetének vizsgálata. Csak az igazgatási és pénzügyi bizottság által javasolt költségvetés-tervezetet terjesztik elfogadásra a tagok tanácsa elé;

               –Az előző pénzügyi évre vonatkozó beszámoló, valamint a pénzügyi és igazgatási kérdéseket érintő bármely egyéb intézkedés vizsgálata és annak a naptári év első ülésszakán történő elfogadására való előterjesztése a tagok tanácsa elé.

               –Az e megállapodás alkalmazásához kapcsolódó kérdésekre vonatkozó vélemények és ajánlások megfogalmazása.

               –A Nemzetközi Olívatanács új tagjai által benyújtott csatlakozás iránti kérelmek, illetve a meglévő tagok által benyújtott felmondás iránti kérelmek vizsgálata, és azokkal kapcsolatos beszámolás a tagok tanácsának.

               –Az igazgatási titkársághoz tartozó személyzet kinevezésére vonatkozóan a 7. cikkben említett elvek tiszteletben tartásának, valamint igazgatási és szervezési ügyekre vonatkozó egyéb kérdéseknek a vizsgálata.

               3.Az ebben a cikkben felsorolt feladatkörökön kívül az igazgatási és pénzügyi bizottság a tanács által az eljárási szabályzatában és/vagy a pénzügyi szabályzatában rábízott minden egyéb feladatkört ellátja.

               4.Az e rendelkezések alkalmazására vonatkozó részletes szabályokat a tagok tanácsa az eljárási szabályzatában állapítja meg és fogadja el.

               V. fejezet – Pénzügyi rendelkezések

               14. cikk

               Költségvetés

               1.A pénzügyi év megegyezik a naptári évvel.

               2.Egyetlen költségvetés van, amely két fejezetből áll:

               –I. fejezet: Igazgatás;

               –II. fejezet: Tevékenységek, beleértve különösen a szabványosítást, a technikai együttműködést és a promóciót.

               A tagok tanácsa – a Nemzetközi Olívatanács célkitűzéseinek figyelembevételével – szükség esetén határozhat a fejezetek részekre tagolásáról.

               3.A költségvetést az alábbiakból finanszírozzák:

               (a)az egyes tagok hozzájárulása, amelynek összegét az e megállapodás 11. cikkével összhangban meghatározott részesedések arányában állapítják meg;

               (b)a tagok által nyújtott támogatások és önkéntes hozzájárulások, amelyekre a Nemzetközi Olívatanács és az adományozó tag között létrejött megállapodásban foglalt rendelkezések az irányadók;

               (c)a kormányoktól és/vagy más forrásokból származó adományok;

               (d)más formában – többek között a jóváhagyott programok követelményeinek kielégítésére alkalmas szolgáltatás, tudományos és műszaki felszerelés és/vagy személyzet formájában – nyújtott kiegészítő hozzájárulások;

               (e)minden egyéb bevétel.

               4.A nemzetközi együttműködés fejlesztése keretében a Nemzetközi Olívatanács igyekszik hozzájutni a hatáskörrel rendelkező nemzetközi, regionális és nemzeti – pénzügyi vagy egyéb jellegű – szervezetektől megszerezhető, számára elengedhetetlen pénzügyi és/vagy technikai támogatáshoz.

               A fenti összegeket a tagok tanácsa rendeli a költségvetéséhez.

               5.A költségvetés egy naptári év alatt fel nem használt összegei a pénzügyi szabályzatban foglaltaknak megfelelően a költségvetés előfinanszírozásaként átvihetők a következő naptári évekre.

               15. cikk

               Egyéb pénzeszközök

               A Nemzetközi Olívatanács a 14. cikkben említett költségvetésen kívül más pénzeszközökhöz is hozzájuthat, amelyek tárgyára, működésére és felhasználására az eljárási szabályzat az irányadó.

               A tagok tanácsa harmadik személyek pénzeszközeinek kezelésére is felhatalmazhatja az igazgatási titkárságot. Egy ilyen felhatalmazás feltételeit és hatályát, valamint az ilyen pénzeszközök kezeléséből fakadó kötelezettségeket a pénzügyi szabályzat határozza meg.

               16. cikk

               A hozzájárulások megfizetése

               1.A tagok tanácsa minden naptári év második ülésszakán határozza meg az e megállapodás 14. cikkében említett költségvetés teljes összegét, valamint a tagok által a következő naptári évre fizetendő hozzájárulás összegét. Ezt a hozzájárulást az egyes tagokra az e megállapodás 11. cikkében megállapított részvételi részesedések alapján számítják ki.

               2.A tagok tanácsa az e megállapodás szerződő felévé váló tag kezdeti hozzájárulását e megállapodás hatálybalépése után állapítja meg. E hozzájárulást az adott tag részére az e megállapodás 11. cikkével összhangban biztosított részvételi részesedések, valamint az év végéig fennmaradó időszak függvényében állapítják meg. A többi tag által a folyó pénzügyi évre fizetendő hozzájárulások összege változatlan marad.

               3.A hozzájárulásokat euróban kell megfizetni, és a pénzügyi év első napján, azaz minden év január 1-jén követelhetőek.

               A tagok azon pénzügyi évre vonatkozó hozzájárulása, amelynek során a Nemzetközi Olívatanács tagjaivá válnak, a taggá válásuk napján követelhető.

               4.Ha egy tag a hozzájárulások követelhetőségének napja után négy hónappal nem fizette meg teljes egészében a hozzájárulását, az igazgatási titkárság hét napon belül írásban fordul az érintett taghoz, hogy felkérje a fizetés teljesítésére.

               5.Ha az igazgatási titkárság felkérésének napjától számított két hónapos határidő lejáratakor a kérdéses tag még mindig nem fizette meg a hozzájárulását, a tagok tanácsának szavazásain való részvételhez való jogát a hozzájárulás teljes összegének kifizetéséig felfüggesztik.

               Az érintett tag tagok tanácsában, annak bizottságaiban és albizottságaiban dolgozó küldötteinek választott tisztségeit és a Nemzetközi Olívatanács által finanszírozott tevékenységekben való részvételét szintén felfüggesztik a következő évre.

               6.A tagok tanácsát a naptári év első rendes ülésszakán vagy a hozzájárulások megfizetésére meghatározott határidőt követő rendkívüli ülésszakon tájékoztatni kell a hozzájárulás valamely tag általi megfizetésének elmulasztásáról. A tagok tanácsa – a késedelembe esett tag kivételével – ez utóbbi meghallgatása után és a konkrét helyzet – például összeférhetetlenség, természeti katasztrófa vagy a nemzetközi pénzügyi szolgáltatásokhoz való nehézkes hozzáférés – figyelembevételével bármely egyéb határozatot konszenzus útján hozhat meg. A tagok tanácsa az igazgatási titkárság munkaprogramját a tagok által ténylegesen megfizetett hozzájárulások figyelembevételével kiigazíthatja.

               7.Az e cikk (5) és (6) bekezdésének rendelkezései a hozzájárulás érintett tag általi hiánytalan befizetéséig alkalmazandóak.

               8.Két egymást követő évben be nem fizetett hozzájárulás után a tagok tanácsa a késedelembe esett tag meghallgatását követően határozhat úgy, hogy az adott tag a továbbiakban ne élvezze a tagi minősége révén rá ruházott jogokat, de a 8. cikk (7) bekezdése értelmében vett megfigyelőként azonban részt vehet az ülésszakon.

               9.Az e megállapodást felmondó bármely tag továbbra is köteles eleget tenni a megállapodás szerinti pénzügyi kötelezettségeknek, és nem jogosult a már befizetett pénzügyi hozzájárulások visszatérítésére.

               10.A tagok tanácsa egyetlen esetben sem menthet fel tagot az e megállapodás szerinti pénzügyi kötelezettségei alól. A tagok tanácsa konszenzus útján határozhat az aktuális és az egykori tagok pénzügyi kötelezettségeinek átütemezéséről.

               17. cikk

               Ellenőrzés

               1.A Nemzetközi Olívatanács pénzügyi ellenőrzését az igazgatási és pénzügyi bizottság végzi.

               2.A Nemzetközi Olívatanácsnak az előző naptári évre vonatkozó, független könyvvizsgáló által hitelesített pénzügyi kimutatásait benyújtják az igazgatási és pénzügyi bizottságnak, amely azokat – az elszámolások elemzése után – jóváhagyásra és közzétételre a tagok tanácsa elé terjeszti a naptári év első rendes ülésszakán.

               A fent említett pénzügyi ellenőrzési munka keretében a független könyvvizsgáló ellenőrzi a hatályos költségvetési rendeletnek való megfelelést, valamint a meglévő belsőkontroll-mechanizmusok működését és hatékonyságát, továbbá az igazgatási és pénzügyi bizottságnak benyújtott éves jelentésben rögzíti az elvégzett munkát és a feltárt incidenseket.

               A független könyvvizsgáló jelentését a naptári év első rendes ülésszakán a tagok tanácsa elé terjesztik.

               A tagok tanácsa jelöli ki a független könyvvizsgálót, akinek a feladatai: a Nemzetközi Olívatanács éves beszámolójának elemzése és a fent említett jelentésnek a költségvetési rendelet és a végrehajtásra vonatkozó szabályok szerinti megszövegezése.

               3.Ezen túlmenően a tagok tanácsa a naptári év első rendes ülésszakán megvizsgálja és elfogadja az előző évre kiterjedő és az alábbiakra vonatkozó pénzügyi beszámolót:

               –a Nemzetközi Olívatanács pénzeszköz-és vagyonkezelésének és készpénzgazdálkodásának ellenőrzése;

               –a pénzügyi műveletek szabályszerűsége, valamint a hatályos szabályozási, jogszabályi és költségvetési rendelkezéseknek való megfelelése.

               4.A műveletek utólagos ellenőrzését a független könyvvizsgáló a költségvetési rendelet rendelkezéseinek megfelelően végzi el.

               5.Kockázatelemzés alapján legalább három tag kérheti a tagok tanácsától a Nemzetközi Olívatanács tevékenységei ellenőrzésének engedélyezését a hatályos szabályok, illetve a hatékony és eredményes pénzgazdálkodás és az átláthatóság elve tiszteletben tartásának biztosítása érdekében.

               Az ellenőrzésekre a Nemzetközi Olívatanács igazgatási titkárságának tagjaival folytatott szoros együttműködés keretében kerül sor, a Nemzetközi Olívatanács eljárási szabályzatában és pénzügyi szabályzatában foglalt szabályoknak és eljárásoknak megfelelően.

               A kapcsolódó jelentést a tagok tanácsa elé terjesztik a jelentés befejezését követő első rendes ülésszakon.

               18. cikk

               Felszámolás

               1.A tagok tanácsa a feloszlatása esetén azt megelőzően meghozza a 35. cikk (1) bekezdésében előírt intézkedéseket.

               2.E megállapodás lejártakor a Nemzetközi Olívatanács eszközeit és a 14. cikkben említett összegekből származó, fel nem használt összegeket az akkor érvényes részvételi részesedésük összességének arányában visszafizetik a tagoknak.

               A 14. cikkben említett önkéntes hozzájárulásokat és adományokat, valamint a 15. cikkben említett, fel nem használt összegeket visszafizetik az érintett tagoknak, adományozóknak vagy harmadik személyeknek.

               VI. fejezet – Szabványosítási rendelkezések

               19. cikk

               Az olívaolajok, olívapogácsa-olajok és az étkezési olajbogyó megnevezései és meghatározásai

               1.Az olívaolajok, olívapogácsa-olajok és az étkezési olajbogyó megnevezései és meghatározásai e megállapodás B. és C. melléklete ismerteti.

               2.A tagok tanácsa határozhat arról, hogy elvégzi az olívaolajok, olívapogácsa-olajok és az étkezési olajbogyó e megállapodás B. és C. mellékletében megállapított megnevezéseinek és fogalommeghatározásainak általa szükségesnek vagy célszerűnek tartott módosításait.

               20. cikk

               A tagok kötelezettségvállalásai

               1.A Nemzetközi Olívatanács tagjai kötelezettséget vállalnak arra, hogy nemzetközi kereskedelmük során alkalmazzák a B. és C. mellékletben meghatározott megnevezéseket, valamint belső kereskedelmükben ösztönzik azok alkalmazását.

               2.A tagok kötelezettséget vállalnak arra, hogy nemzeti és nemzetközi kereskedelmük során megszüntetik az „olívaolaj” megnevezés önmagában vagy más kifejezésekkel együtt történő, e megállapodásnak nem megfelelő használatát. Önmagában az „olívaolaj” megnevezés semmilyen esetben sem alkalmazható az olívapogácsa-olajra.

               3.A tagok tanácsa szabványokat határoz meg a tagok nemzetközi kereskedelmében alkalmazandó, minőségi és tisztasági kritériumokra.

               4.A tagok ügyelnek arra, hogy a szellemi tulajdonjogok kereskedelmi vonatkozásairól szóló megállapodás (TRIPS-megállapodás) 22. cikkének (1) bekezdése értelmében vett, az e megállapodás hatálya alá tartozó termékekre vonatkozó földrajzi jelzéseket a területükön – az alkalmazandó nemzetközi szabályoknak, eljárásoknak és kötelezettségvállalásoknak, különösen a TRIPS-megállapodás 1. cikkének megfelelően – oltalomban részesítsék.

               5.A tagok kérésre kicserélik a területükön oltalomban részesített földrajzi jelzésekre vonatkozó információkat, különösen az e jelzések jogi oltalmának minden olyan gyakorlattal szembeni megerősítése érdekében, amelyek módosíthatják azok eredetiségét vagy csorbát ejthetnek azok hírnevén.

               6.A tagok jogosultak olyan kezdeményezéseket elfogadni, amelyek a fogyasztókat a területükön oltalomban részesített földrajzi jelzések sajátosságairól való tájékoztatás céljából dolgoztak ki, és az alkalmazandó jogszabályi rendelkezéseknek megfelelően jogosultak biztosítani azok márkaépítését.

               21. cikk

               A Nemzetközi Olívatanács nemzetközi védjegye

               A tagok tanácsa rendelkezéseket hozhat a Nemzetközi Olívatanács nemzetközi szabványainak betartását biztosító nemzetközi minőségi védjegy alkalmazására vonatkozóan. E cikk alkalmazását és az ellenőrzési rendelkezéseket az eljárási szabályzat határozza meg.

               VII. fejezet – Általános rendelkezések

               22. cikk

               Általános kötelezettségek

               A tagok nem fogadnak el olyan intézkedést, amely ellentétes az e megállapodás szerinti kötelezettségeikkel és az 1. cikkben meghatározott általános célkitűzésekkel.

               23. cikk

               A tagok pénzügyi kötelezettségei

               A tagoknak a Nemzetközi Olívatanáccsal és más tagok felé fennálló pénzügyi kötelezettségei a 16. cikkből fakadó és az ott említett költségvetésekhez nyújtott hozzájárulásokkal kapcsolatos kötelezettségekre korlátozódnak.

               24. cikk

               Környezeti és ökológiai vonatkozások

               A tagok az olívaolaj-termelés és az étkezésiolajbogyó-termesztés minden szakaszában kellő figyelmet fordítanak a gyakorlatok tökéletesítésére, mégpedig annak érdekében, hogy garantálják a fenntartható olajbogyó-termesztést, és kötelezettséget vállalnak arra, hogy végrehajtanak minden olyan intézkedést, amelyet az e területen felmerülő esetleges problémák helyrehozatala vagy megoldása érdekében a tagok tanácsa szükségesnek tart.

               25. cikk

               Tájékoztatás

               A tagok kötelezettséget vállalnak arra, hogy a Nemzetközi Olívatanács rendelkezésére bocsátják és részére benyújtják az e megállapodás által ráruházott feladatok gyakorlásához szükséges valamennyi statisztikát, információt és dokumentációt és különösen mindazokat az információkat, amelyekre az olívaolajok, az olívapogácsa-olajok és az étkezési olajbogyó mérlegének megállapításához, valamint a tagok olívatermékekkel kapcsolatos nemzeti politikáira vonatkozó ismeretek megszerzéséhez szüksége van.

               26. cikk

               Viták és panaszok

               1.Az e megállapodás értelmezésére és alkalmazására vonatkozó, és tárgyalás útján nem rendezett bármely vitát a vitában részt vevő egy vagy több tag kérésére a tagok tanácsa elé terjesztenek, amely az érintett tag vagy tagok távollétében hoz határozatot, adott esetben egy olyan tanácsadó bizottság véleményének kikérése után, amelynek összetételét, valamint a működésére vonatkozó szabályokat az eljárási szabályzat állapítja meg.

               2.A tanácsadó bizottság indokolással ellátott véleményt terjeszt a tagok tanácsa elé, amely valamennyi érdemi információ megfontolása után minden körülmények közt rendezi a vitát.

               3.Bármely arra vonatkozó panaszt, hogy valamely tag, az elnök vagy az elnöki minőségben eljáró alelnök elmulasztotta az e megállapodás szerinti kötelezettségeinek teljesítését, a panaszt benyújtó tag kérelmére a tagok tanácsa elé kell terjeszteni. A tagok tanácsa az érintett féllel vagy felekkel folytatott konzultációt, és adott esetben az e cikk (1) bekezdésében említett tanácsadó bizottság véleményének meghallgatását követően az érintett fél vagy felek távollétében hoz határozatot. E bekezdés alkalmazásának feltételeit az eljárási szabályzat pontosítja.

               4.Amennyiben a tagok tanácsa megállapítja, hogy valamely tag az e megállapodásból fakadó kötelezettségeinek nem tett eleget, szankciót írhat elő számára, amely az egyszerű figyelmeztetéstől a tag azon jogának felfüggesztéséig terjedhet, hogy a tagok tanácsának határozathozatalaiban részt vegyen mindaddig, amíg kötelezettségeit nem teljesíti, vagy a 34. cikkben előírt eljárásnak megfelelően kizárhatja a tagot a megállapodásból. Az érintett tagnak végső fokon joga van a Nemzetközi Bírósághoz fordulni.

               5.Ha a tagok tanácsa úgy ítéli meg, hogy az elnök vagy az elnöki minőségben eljáró alelnök elmulasztotta az e megállapodás vagy az eljárási szabályzat szerinti feladatainak teljesítését, a jelen lévő tagok legalább 50 %-ának kérésére határozhat úgy, hogy az e megállapodás vagy az eljárási szabályzat által az elnökre vagy az alelnökre ruházott hatásköröket vagy feladatköröket ideiglenesen, egy ülésszakra vagy hosszabb időtartamra felfüggeszti, és helyettesét a tanács tagjai közül nevezi ki. E bekezdés alkalmazását az eljárási szabályzat pontosítja.

               6.Az olívaolajokkal, az olívapogácsa-olajokkal vagy az étkezési olajbogyóval kapcsolatos ügyletekre vonatkozó viták esetén a Nemzetközi Olívatanács megfelelő ajánlásokat tehet a tagoknak az ilyen viták kezelésével megbízott nemzetközi egyeztető és választottbírósági hivatal létrehozásával és működésével kapcsolatban.

               27. cikk

               Letéteményes

               E megállapodás letéteményesének az Egyesült Nemzetek Szervezetének főtitkárát jelölik ki.

               28. cikk

               Aláírás, megerősítés, elfogadás és jóváhagyás

               1.E megállapodás 2016. január 1-jétől december 31-ig nyitva áll az aláírásra azon kormányok részére, amelyek meghívást kaptak az olívaolajról és az étkezési olajbogyóról szóló 2005. évi nemzetközi megállapodás helyébe lépő megállapodásról folytatott tárgyalások érdekében megrendezett ENSZ-konferenciára, az Egyesült Nemzetek Szervezetének székhelyén.

               2.E megállapodást az aláíró kormányok alkotmányos eljárásukkal összhangban megerősítik, elfogadják vagy jóváhagyják.

               3.A 4. cikk (3) bekezdésében említett bármely kormány:

               (a)a megállapodás aláírásakor kijelentheti, hogy aláírásával kifejezi beleegyezését abba, hogy e megállapodás rá nézve kötelező legyen (végleges aláírás); vagy

               (b)e megállapodás aláírását követően megerősítheti, elfogadhatja vagy jóváhagyhatja azt egy ilyen értelmű okiratnak a letéteményesnél történő letétbe helyezésével.

               4.A megerősítő, elfogadó vagy jóváhagyó okiratot a letéteményesnél helyezik letétbe.

               29. cikk

               Csatlakozás

               1.E megállapodáshoz a 4. cikk (3) bekezdésében meghatározott bármely kormány csatlakozhat, a tagok tanácsa által megállapított – különösen a részvételi részesedések számát és a csatlakozási okiratok letétbe helyezésének határidejét magukban foglaló – feltételek mellett. E feltételeket a letéteményes továbbítja a tagok tanácsának. A csatlakozási folyamat megnyitásával kapcsolatos eljárást, a csatlakozási tárgyalásokat és a kapcsolódó rendelkezéseket a tagok tanácsa az eljárási szabályzatban határozza meg.

               2.Az eljárási szabályzatban részletezett csatlakozási tárgyalások lezárulásakor a tagok tanácsa a 10. cikkben előírt eljárás értelmében határozatot hoz a csatlakozásról.

               3.A csatlakozáskor a szerződő fél a csatlakozási feltételekben meghatározott és az általa birtokolt részvételi részesedések feltüntetésével bekerül e megállapodás A. mellékletébe.

               4.A csatlakozás a csatlakozási okiratnak a letéteményesnél történő letétbe helyezésével lép hatályba. A csatlakozási okiratban szerepelnie kell annak, hogy a kormány a Nemzetközi Olívatanács által megállapított valamennyi feltételt elfogadja.

               30. cikk

               Az ideiglenes alkalmazásról szóló értesítés

               1.A megállapodást megerősíteni, elfogadni és jóváhagyni kívánó aláíró kormányok, vagy az a kormány, amely számára a tagok tanácsa csatlakozási feltételeket állapított meg, de még nem tudta letétbe helyezni okiratát, bármikor értesítheti a letéteményest arról, hogy e megállapodást ideiglenesen alkalmazni fogja, vagy annak – a 31. cikk szerinti – hatálybalépésétől, vagy, ha már hatályban van, egy meghatározott időponttól.

               2.Az a kormány, amely e cikk (1) bekezdése szerint értesítést tett arról, hogy e megállapodást annak hatálybalépésétől, vagy, már hatályban van, egy meghatározott időponttól kezdődően ideiglenesen alkalmazni fogja, ettől az időponttól szerződő félnek számít. Szerződő fél marad mindaddig, amíg letétbe nem helyezi megerősítő, elfogadó, jóváhagyó vagy csatlakozási okiratát.

               31. cikk

               Hatálybalépés

               1.E megállapodás 2017. január 1-jén lép hatályba, amennyiben a megállapodást az A. mellékletében említett és az összesen 1 000 részvételi részesedésnek legalább 80 %-ával rendelkező legalább öt szerződő fél véglegesen aláírta, illetőleg megerősítette, elfogadta, vagy jóváhagyta, vagy csatlakozott ahhoz.

               2.Ha ez a megállapodás 2017. január 1-jén nem lép hatályba e cikk (1) bekezdésének megfelelően, ideiglenesen lép hatályba, ha eddig az időpontig az e cikk (1) bekezdésében említett százalékos követelményt teljesítő szerződő felek a megállapodást véglegesen aláírták, illetve megerősítették, elfogadták vagy jóváhagyták, vagy értesítették a letéteményest arról, hogy e megállapodást ideiglenesen alkalmazni fogják.

               3.Amennyiben 2016. december 31-én a hatálybalépésre vonatkozó, e cikk (1) bekezdése vagy (2) bekezdése szerinti követelmények nem teljesülnek, a letéteményes felkéri azokat a szerződő feleket, amelyek véglegesen aláírták e megállapodást, illetve megerősítették, elfogadták vagy jóváhagyták azt, vagy értesítették arról, hogy e megállapodást ideiglenesen alkalmazni fogják, hogy határozzanak arról, hogy e megállapodás ideiglenesen vagy véglegesen, egészében vagy részlegesen lép-e hatályba az általuk meghatározható időpontban.

               4.Azon szerződő felek vonatkozásában, amelyek e megállapodás hatálybalépését követően megerősítő, elfogadó, jóváhagyó vagy csatlakozási okiratot helyeznek letétbe, e megállapodás a letétbe helyezés napján lép hatályba.

               32. cikk

               Módosítás

               1.A Nemzetközi Olívatanács a tagok tanácsának közvetítésével konszenzus útján módosíthatja e megállapodást.

               2.A tagok tanácsa meghatározza azt az időpontot, ameddig a tagoknak értesíteniük kell a letéteményest arról, hogy elfogadják a kérdéses módosítást.

               3.A módosítás kilencven nappal azt követően lép hatályba, hogy a letéteményes az összes tag általi elfogadásáról szóló értesítést kézhez vette. Ha ez a feltétel a tagok tanácsa által az e cikk (2) bekezdésének megfelelően meghatározott időpontig nem teljesül, a módosítást visszavontnak kell tekinteni.

               4.A szerződő feleket a 11. cikk (5) bekezdésének alkalmazásában az A. mellékletben felsoroló jegyzék frissítése e cikk alkalmazásában nem tekintendő módosításnak.

               33. cikk

               Felmondás

               1.E megállapodás hatálybalépését követően bármely tag bármikor felmondhatja e megállapodást oly módon, hogy a felmondásáról a letéteményeshez írásbeli értesítést intéz. A tag a döntéséről egyidejűleg a Nemzetközi Olívatanácsot is tájékoztatja.

               2.Az e cikk szerinti felmondás kilencven nappal azt követően lép hatályba, hogy az arról szóló értesítést a letéteményes kézhez vette.

               34. cikk

               Kizárás

               A 26. cikk sérelme nélkül, amennyiben a tagok tanácsa megállapítja, hogy valamely tag elmulasztotta az e megállapodás szerinti kötelezettségeinek teljesítését, és ha ezenkívül kimondja, hogy ez a mulasztás jelentősen akadályozza az említett megállapodás működését, az érintett tag távollétében a többi tag által konszenzus útján hozott, megindokolt határozatával kizárhatja a tagot e megállapodásból. A Nemzetközi Olívatanács az általa hozott határozatról haladéktalanul tájékoztatja a letéteményest. Az érintett tag harminc nappal a tagok tanácsa által hozott határozat időpontja után szűnik meg e megállapodás szerződő felének lenni. Az e tag kizárásáról szóló határozat időpontja után újabb pénzügyi kötelezettség nem keletkezik.

               35. cikk

               Számlák kiegyenlítése

               1.A tagok tanácsa az általa méltányosnak ítélt módon végzi el a számlák kiegyenlítését, figyelembe véve mindazokat a kötelezettségvállalásokat, amelyek a Nemzetközi Olívatanács számára jogkövetkezményekkel járnak, és amelyek visszahatnának az e megállapodást felmondó, vagy a Nemzetközi Olívatanácsból kizárt, vagy az e megállapodás szerződő fele minőségét bármely más módon megszüntető tag hozzájárulásaira, figyelembe véve továbbá a megfelelő átmenetet biztosító időt, különösen akkor, ha ezeket a kötelezettségvállalásokat meg kell szüntetni.

               A fenti albekezdés rendelkezései ellenére ez a tag köteles a Nemzetközi Olívatanács felé tartozásként fennálló bármely összeget rendezni tagsági időtartamára vonatkozóan.

               2.E megállapodás megszűnésekor az (1) bekezdésben említett helyzetben lévő tag nem jogosult a számlák kiegyenlítésének eredményéből vagy a Nemzetközi Olívatanács egyéb vagyonából semmilyen részesedésre; nem hárulhat rá a Nemzetközi Olívatanács esetlegesen keletkezett hiányának része sem.

               36. cikk

               Időbeli hatály, meghosszabbítás és megszüntetés

               1.E megállapodás 2026. december 31-ig marad hatályban.

               2.A tagok tanácsa ezt a megállapodást meghosszabbíthatja. A tagok tanácsa értesíti a letéteményest a meghosszabbításról. Bármely tag, amely nem fogadja el e megállapodás meghosszabbítását, tájékoztatja erről a Nemzetközi Olívatanácsot, és a meghosszabbítási időszak kezdetétől számítva megszűnik e megállapodás szerződő felének lenni.

               3.Ha 2026. december 31. vagy a tagok tanácsa által eldöntött meghosszabbítási időszak letelte előtt új megállapodásról folytak tárgyalások, de az még sem ideiglenesen, sem véglegesen nem lépett hatályba, e megállapodás a lejárati időpontján túl legfeljebb tizenkét hónapig, az új megállapodás hatálybalépéséig hatályban marad.

               4.A Nemzetközi Olívatanács e megállapodás megszüntetéséről konszenzus útján határozhat. A tagok kötelezettségei a tagok tanácsa által meghatározott időpontig állnak fenn.

               5.E megállapodás lejárta vagy megszűnése ellenére a Nemzetközi Olívatanács továbbra is létezik mindaddig, amíg ez szükséges a felszámolásához, beleértve a számlák kiegyenlítését is, és ezen időszak alatt mindazon hatáskörökkel és feladatkörökkel rendelkezik, amelyek e célból számára szükségesek lehetnek.

               6.A Nemzetközi Olívatanács az e cikk értelmében hozott valamennyi határozatról értesíti a letéteményest.

               37. cikk

               Fenntartások

               E megállapodás rendelkezéseire vonatkozóan nem lehet fenntartással élni.

                  FENTIEK HITELÉÜL az alulírott, arra kellően feljogosított személyek a megjelölt időpontokban aláírásukkal látták el e megállapodást.

                  KELT Genfben, 2015. október 9-én, e megállapodás angol, arab, francia és spanyol nyelvű szövegének mindegyike egyaránt hiteles.

               A. melléklet

               A szervezet költségvetésében való, a 11. cikkel összhangban megállapított részvételi részesedések

                        Albánia

                        5

                        Algéria

                        19

                        Argentína

                        18

                        Egyiptom

                        23

                        Irán (Iráni Iszlám Köztársaság)

                        5

                        Irak

                        5

                        Izrael

                        5

                        Jordánia

                        8

                        Libanon

                        6

                        Líbia

                        5

                        Marokkó

                        41

                        Montenegró

                        5

                        Tunézia

                        67

                        Törökország

                        66

                        Európai Unió

                        717

                        Uruguay

                        5

                        Összesen:

                        1 000

               B. melléklet

               Az olívaolajok és olívapogácsa-olajok megnevezései és fogalommeghatározásai

               Az olívaolajok és olívapogácsa-olajok megnevezései, valamint az egyes megnevezésekhez tartozó fogalommeghatározások a következők:

               I.
                     Olívaolajok

               A.
                     Szűz olívaolajok: az olajfa (Olea europaea L.) terméséből kizárólag mechanikai vagy egyéb fizikai eljárással, az olaj összetételének megváltozásához nem vezető körülmények – különösen hőmérsékleti viszonyok – között előállított, valamint mosáson, ülepítésen, centrifugáláson és szűrésen kívül semmilyen kezelésnek alá nem vetett olajok. Besorolásuk és megnevezésük a következő:

               (a)Közvetlen fogyasztásra alkalmas szűz olívaolajok:

               (i)extra szűz olívaolaj: a Nemzetközi Olívatanács e kategóriára előírt kereskedelmi szabványának megfelelő fizikai-kémiai és érzékszervi jellemzőkkel rendelkező szűz olívaolaj;

               (ii)szűz olívaolaj: a Nemzetközi Olívatanács e kategóriára előírt kereskedelmi szabványának megfelelő fizikai-kémiai és érzékszervi jellemzőkkel rendelkező szűz olívaolaj;

               (iii)közönséges szűz olívaolaj: a Nemzetközi Olívatanács e kategóriára előírt kereskedelmi szabványának megfelelő fizikai-kémiai és érzékszervi jellemzőkkel rendelkező szűz olívaolaj
                  2
               .

               (b)Fogyasztás előtt kezelést igénylő szűz olívaolajok:

               (i)lampante szűz olívaolaj: a Nemzetközi Olívatanács e kategóriára előírt kereskedelmi szabványának megfelelő fizikai-kémiai és érzékszervi jellemzőkkel rendelkező szűz olívaolaj. Emberi fogyasztásra való felhasználása céljából finomításra, illetve műszaki felhasználásra szánt termék.

               B.
                     Finomított szűz olívaolaj: szűz olívaolajok finomításával nyert, a Nemzetközi Olívatanács e kategóriára előírt kereskedelmi szabványának megfelelő fizikai-kémiai és érzékszervi jellemzőkkel rendelkező szűz olívaolaj
                  3
               .

               C.
                     Finomított olívaolaj és szűz olívaolajok keverékéből álló olívaolaj: finomított olívaolaj és közvetlen fogyasztásra alkalmas szűz olívaolajok keverékéből álló, a Nemzetközi Olívatanács e kategóriára előírt kereskedelmi szabványának megfelelő fizikai-kémiai jellemzőkkel rendelkező olaj.

               II.
                     Olívapogácsa-olaj
                  4

               Az olívapogácsa-olaj oldószerrel végzett kezeléssel vagy más fizikai eljárásokkal nyert olaj, az átészterezéssel nyert olajok, valamint az egyéb jellegű olajok hozzáadásával nyert keverékek kivételével. Megnevezései a következők:

               A.
                     Nyers olívapogácsa-olaj: a Nemzetközi Olívatanács e kategóriára előírt kereskedelmi szabványának megfelelő fizikai-kémiai jellemzőkkel rendelkező olívapogácsa-olaj. Emberi fogyasztásra való felhasználása céljából finomításra, illetve műszaki felhasználásra szánt termék.

               B.
                     Finomított olívapogácsa-olaj: nyers olívapogácsa-olajok finomításával nyert, a Nemzetközi Olívatanács e kategóriára előírt kereskedelmi szabványának megfelelő fizikai-kémiai jellemzőkkel rendelkező olívapogácsa-olaj
                  5
               .

               C.
                     Finomított olívapogácsa-olaj és szűz olívaolajok keverékéből álló olívapogácsa-olaj: finomított olívapogácsa-olaj és közvetlen fogyasztásra alkalmas szűz olívaolajok keverékéből álló, a Nemzetközi Olívatanács e kategóriára előírt kereskedelmi szabványának megfelelő fizikai-kémiai jellemzőkkel rendelkező olaj. Az „olívaolaj” elnevezés semmilyen esetben nem alkalmazható rá.

               C. melléklet

               Az étkezési olajbogyó típusai és meghatározásai

               Az étkezési olajbogyót az alábbi típusok valamelyikébe sorolják:

               (i)
                     Zöld olajbogyó: az érési időszak alatt, az érett szín elnyerését megelőzően, a rendes méret elérésekor betakarított termés. Színe a zöldtől a szalmasárgáig változhat.

               (ii)
                     Színváltó olajbogyó: a teljes érettség elérése előtt, az érett szín elnyerésekor betakarított termés. Színe a rózsaszíntől a borvörösig vagy barnáig változhat.

               (iii)
                     Fekete olajbogyó: a teljesen érett, vagy nem sokkal a teljes érettség elérése előtt betakarított termés. Színe a vöröses feketétől a lilás feketén, a sötétlilán és az olajbarnás feketén át a sötét gesztenyeszínig változhat.

               Az étkezési olajbogyóból előállított kereskedelmi készítményekre bizonyos feldolgozott formákban is a Nemzetközi Olívatanács hatályos kereskedelmi szabványai az irányadók.

                     (1)
                  *A résztvevők jegyzékét a TD/OLIVE OIL.11/INF.1 dokumentumszámon tették közzé.

                     (2)
                  Ez a termék csak akkor értékesíthető közvetlenül a fogyasztóknak, ha az a kiskereskedelem helye szerinti országban megengedett. Eltérő esetben e termék megnevezésének meg kell felelnie az érintett ország jogszabályi rendelkezéseinek.

                     (3)
                  Ez a termék csak akkor értékesíthető közvetlenül a fogyasztóknak, ha az a kiskereskedelem helye szerinti országban megengedett.

                     (4)
                  Az olívapogácsa-olaj „olívaolaj” megnevezéssel vagy fogalommeghatározással nem értékesíthető.

                     (5)
                  Ez a termék csak akkor értékesíthető közvetlenül a fogyasztóknak, ha az a kiskereskedelem helye szerinti országban megengedett.